ZAPISNIK

7. redne seje Občinskega sveta, ki je bila 6.10.2011, s pričetkom ob 18. uri, v gasilski sejni sobi v Starem trgu

**prisotni člani občinskega sveta:**

1. **Martina Šumrada**
2. **Marko Gorše**
3. **Maja Zupančič**
4. **Branka Palčič**
5. **Slavica Čuk**
6. **Stanislav Pavlič**
7. **Viktor Prosenc**
8. **Zdenko Truden**
9. **Vesna Palčič**
10. **Jakob Levec**
11. **Janja Mlakar**
12. **Stanislav Sterle**
13. **Branko Troha**

**OSTALI PRISOTNI:**

1. **Župan Janez Komidar**
2. **mag. Armida Bavec - nadzorni odbor**
3. **Občinska uprava:**

* **Bogdan Zevnik**
* **Daliborka Radovanovič Jenc**
* **Danica Zrim**
* **Lidija Novak**
* **Andreja Porok**

1. **Zavod Oron (tudi za Radio 94)**

**Opravičeni: Boris Hribar**

Sejo je vodil župan Janez Komidar, pozdravil je prisotne in ugotovil sklepčnost Občinskega sveta.

Prisotnim je predstavil dnevni red:

1. Potrditev zapisnika 6. redne seje z dne 23.6.2011
2. Pregled realizacije sklepov
3. Odlok o ustanovitvi, sestavi, nalogah in načinu dela delovnih teles Občinskega sveta Občine Loška dolina
4. Odlok o ustanovitvi, sestavi, nalogah in načinu dela občinskega sveta za preventivo in vzgojo v cestnem prometu
5. Odlok o spremembah in dopolnitvah proračuna občine Loška dolina za leto 2011
6. Odlok o ustanovitvi in organiziranju Javnega podjetja Komunala Cerknica – prva obravnava
7. Podelitev priznanj Občine Loška dolina
   1. zlati grb
   2. srebrni grb
8. Kadrovske zadeve - Imenovanje občinske volilne komisije
9. Pobude in vprašanja

Razprave na dnevni red ni bilo, zato je dal župan na glasovanje predlog sklepa.

Občinski svet je sprejel  **Sklep št. 64**

**Občinski svet Občine Loška dolina potrjuje predlagani dnevni red svoje 7. redne seje.**

Za 13, proti 0 - sprejet

**K. 1. točki:**

**Potrditev zapisnika 6. redne seje z dne 23.6.2011**

Župan je odprl razpravo na zapisnik 6. redne seje Občinskega sveta.

Prosenc Viktor je povedal, da v zapisniku pod 8. točko »Povišanje cen storitve odlaganja komunalnih odpadkov v Občini Loška dolina« piše, da se je s povišanjem cen strinjal, kar pa ne drži. Bil je proti povišanju cen.

Župan je povedal, da se navedba v zapisniku popravi.

Občinski svet je sprejel **Sklep št. 65**

**Občinski svet občine Loška dolina potrjuje zapisnik svoje 6. redne seje z dne 23.6.2011.**

Za 13, proti 0 - sprejet

**K 2. točki:**

**Pregled realizacije sklepov**

Župan je povedal, da so vsi sklepi prejšnje seje realizirani.

**K 3. točki:**

**Odlok o ustanovitvi, sestavi, nalogah in načinu dela delovnih teles Občinskega sveta Občine Loška dolina**

Točko je predstavila Daliborka R. Jenc.

Občinski svet je sprejel **Sklep št. 66**

**Občinski svet občine Loška dolina sprejme Odlok o ustanovitvi, sestavi, nalogah in načinu dela delovnih teles Občinskega sveta Občine Loška dolina.**

Za 13, proti 0 - sprejet

**K 4. točki:**

**Odlok o ustanovitvi, sestavi, nalogah in načinu dela Občinskega sveta za preventivo in vzgojo v cestnem prometu**

Točko je predstavila Daliborka R. Jenc. Pove, da je razprava potekala na pretekli seji. Prejeli smo en amandma. Župan je odprl razpravo na amandma.

Stanislav Pavlič je povedal, da imajo Sveti za preventivo in vzgojo v cestnem prometu v nekaterih drugih občinah več članov oziroma kar skupino in sicer jih sestavljajo člani z različnih področij. Predlagal je sprejem amandmaja.

Jakob Levec je povedal, da ima predlog g. Pavliča nekaj teže, vendar se mu zdi smiselno, da je v SPV-ju pet članov, kar se je razpravljalo tudi na seji Komisije za mandatna vprašanja, volitve in imenovanja. Gre za omejitev najmanjšega števila članov, navzgor ni omejitve.

Župan je dal predlagani amandma na glasovanje.

Občinski svet je sprejel **Sklep št. 67**

**Občinski svet občine Loška dolina sprejme naslednji amandma na Odlok o ustanovitvi, sestavi, nalogah in načinu dela Občinskega sveta za preventivo in vzgojo v cestnem prometu:**

**»4. člen**

**Svet šteje najmanj sedem članov, ki jih na podlagi predlogov organizacij in inštitucij, ki ga sestavljajo, na predlog župana imenuje Občinski svet Občine Loška dolina. Svet sestavljajo:**

* **predstavnik osnovne šole in vrtca**
* **predstavnik Policijske postaje Cerknica**
* **predstavnik Medobčinskega inšpektorata in redarstva**
* **predstavnik upravljavca in vzdrževalca državnih cest**
* **predstavnik JP Komunala Cerknica**
* **predstavnik Zveze združenj šoferjev in avtomehanikov**
* **predstavnik Zdravstvenega doma dr. Božidarja Lavriča Cerknica**
* **predstavnik občanov, ki ga na podlagi poziva, predlagajo organizacije civilne družbe.**

**Svet se imenuje za dobo štirih let, člani sveta pa so lahko ponovno imenovani.«**

Za 5, proti 4 - sprejet

V odloku se popravi 4. člen v prebrani obliki. Nato je dal župan na glasovanje predlog odloka.

Svet je sprejel **Sklep št. 68**

**Občinski svet Občine Loška dolina sprejme Odlok o ustanovitvi, sestavi, nalogah in načinu dela Občinskega sveta za preventivo in vzgojo v cestnem prometu**

Za 13, proti 0 - sprejet

**K 5. točki:**

**Odlok o spremembah in dopolnitvah proračuna Občine Loška dolina za leto 2011**

Točko je predstavila Lidija Novak.

Župan je povabil predstavnike komisij, da predstavijo svoje mnenje.

Viktor Prosenc je podal mnenje komisije za komunalo, prostor in varstvo okolja. Pove, da je komisija predlog odloka obravnavala na svoji 5. seji in predlaga sprejem odloka.

Zdenko Truden je predstavil mnenje komisije za družbene dejavnosti. Komisija predlaga Občinskemu svetu, da predlagani odlok sprejme.

Martina Šumrada je predstavila mnenje komisije za gospodarske dejavnosti in ugotavlja, da je primeren za nadaljnjo obravnavo.

Župan je odprl razpravo. Razpravljavcev ni bilo. Župan je dal predlog sklepa na glasovanje.

Občinski svet je sprejel **Sklep št. 69**

**Občinski svet Občine Loška dolina sprejme Odlok o spremembah in dopolnitvah odloka o proračunu Občine Loška dolina za leto 2011.**

Za 13, proti 0 - sprejet

**K 6. točki:**

**Odlok o ustanovitvi in organiziranju Javnega podjetja Komunala Cerknica – prva obravnava**

Točko je predstavil Bogdan Zevnik. Obstoječi odlok je iz leta 1999. Ustanoviteljske pravice so prešle na Občino Loška dolina in Občino Cerknica. Od leta 1999 do danes se je zakonodaja spremenila. Ta odlok je temeljni akt za delovanje JP Komunala Cerknica. Ko bosta odlok sprejela oba občinska sveta, ga bo potrebno predložiti tudi na sodišče. Obe občini morata odlok sprejeti v istem besedilu. Glavna sprememba v predlaganem odloku so organi upravljanja – v skupščini podjetja ni več obeh županov, temveč so njihovi pooblaščenci. Za nas je pomembno, da se ohranja enak delež občin. Odločitve na skupščini se sprejemajo z dvotretjinsko večino. Odlok okvirno ureja zadeve, medtem ko se bodo podrobneje stvari definirale z družbeno pogodbo, ki jo bosta sklenila župana. Obe občini sta skupaj obravnavali odlok na statutarni komisiji.

Slavica čuk je predstavila mnenje statutarne komisije. Pohvalila je občinsko upravo in predstavnika občine Cerknica, da se je organiziralo skupno obravnavo.

Predlogi in mnenja obeh statutarnih komisij so naslednji:

* v odlok se zapiše, kaj sploh je komunalno podjetje in kaj je njegova dejavnost
* obvezne gospodarske javne službe, ki jih podjetje opravlja, se izrecno navedejo
* možnost, da to podjetje opravlja tržne posle, ki so navedene v odloku
* sprememba v upravljanju podjetja: skupščina je najpomembnejši organ upravljanja, ki jo sestavljata pooblaščenca, podjetje vodi direktor, obstaja odbor ustanoviteljic, ki ga sestavljata župana obeh občin
* pooblaščenca, ki sestavljata skupščino, na predlog župana imenuje občinski svet
* direktor opravlja svojo funkcijo do izteka mandata
* odlok prične veljati 8 dni po objavi, uporablja pa se od 1.1.2012 dalje; v 60 dneh po uveljavitvi morata občinska sveta imenovati pooblaščenca občin ustanoviteljic

Opozorila je še na pobudo, da bi se do prihodnje seje pripravilo predlog za imenovanje organa za varstvo potrošnikov, ki ga predvideva zakonodaja na področju komunalne dejavnost, naša občina pa ga še nima.

Viktor Prosenc je predstavil mnenje komisije za komunalo, prostor in varstvo okolja, ki meni, da je primeren za nadaljnjo obravnavo.

Župan je odprl razpravo.

Branko Troha je menil, da bi moralo biti natančneje definirano, kdo je prokurist, pooblaščenec, imenovanje vodilnih delavcev, sklepanje pogodb z zaposlenimi.

Vesna Palčič je predlagala, da se kot varovalko v 11. členu, kjer so navedene dejavnosti, ki jih podjetje lahko opravlja doda »podjetje lahko opravlja profitne posle, vendar v javno dobro občin ustanoviteljic«.

Slavica Čuk je glede na vprašanje g. Troha povedala, da se pogodbe o zaposlitvi sklepajo z vsemi zaposlenimi delavci, kar je v pristojnosti direktorja. Prokurist je naveden, ker bo morda kdaj nastala potreba po njegovem imenovanju. Poslovni pooblaščenec bo mogoče kdaj potreben za sklenitev določenega oz posameznega posla zaradi zadržanosti direktorja. Podrobnosti so navedene v zapisniku statutarnih komisij, ki pa do seje občinskega sveta še ni bil potrjen. Potrjen zapisnik se lahko posreduje vsem svetnikom v roku, da bodo še lahko vložili amandmaje na odlok.

Župan je dal na glasovanje predlog sklepa.

Občinski svet je sprejel naslednji **Sklep št. 70**

**Občinski svet občine Loška dolina sprejme Odlok o ustanovitvi Javnega podjetja Komunala Cerknica d.o.o. – v prvi obravnavi in meni, da je primeren za nadaljnjo obravnavo**

Za 13, proti 0 - sprejet

**K 7.a točki:**

**Podelitev priznanj »Zlati grb občine Loška dolina«**

Marko Gorše je predstavil mnenje komisije za mandatna vprašanja, volitve in imenovanja. Komisija je v skladu z razpisnimi pogoji prejela en predlog za zlati grb. Prebral je utemeljitev.

Župan je odprl razpravo. Razpravljavcev ni bilo, zato je dal župan predlog sklepa na glasovanje.

Občinski svet je sprejel **Sklep št. 71**

**Občinski svet Občine Loška dolina v letu 2011 podeli priznanje »Zlati grb občine Loška dolina« gospe Alojziji Lipovec**

Za 6, 0 proti – sprejet

**K 7.b točki:**

**Podelitev priznanj »Srebrni grb občine Loška dolina«**

Marko Gorše je predstavil mnenje komisije za mandatna vprašanja, volitve in imenovanja. Komisija je v skladu z razpisnimi pogoji prejela dva predloga za srebrni grb. En predlog je podal svetnik Jakob Levec, drugega pa svetnica Janja Mlakar. Prebral je utemeljitev obeh predlogov.

Župan je odprl razpravo. Razpravljavcev ni bilo, zato je dal oba predloga sklepov na glasovanje.

Občinski svet je sprejel **Sklep št. 72**

**Občinski svet Občine Loška dolina v letu 2011 podeli priznanje »Srebrni grb občine Loška dolina« gospodu Borutu Kraševcu**

Za 9, proti 0 - sprejet

**Sklep št. 73**

**Občinski svet Občine Loška dolina v letu 2011 podeli priznanje »Srebrni grb občine Loška dolina« pripadnikom 670. poveljniško logističnega bataljona Slovenske vojske**

Za 9, proti 0 - sprejet

**K 8. točki:**

**Kadrovske zadeve - Imenovanje občinske volilne komisije**

Marko Gorše je predstavil mnenje komisije za mandatna vprašanja, volitve in imenovanja. Povedal je, da je 27.9.2011 potekel mandat dosedanji volilni komisiji, zato je za nadaljnja štiri leta potrebno izvoliti novo občinsko volilno komisijo.

Župan je odprl razpravo. Razpravljavcev ni bilo, zato je župan dal predloga sklepa na glasovanje.

Občinski svet je sprejel **Sklep št. 73**

**Občinski svet Občine Loška dolina imenuje v občinsko volilno komisijo:**

1. **Sabino Palčič, roj. 6.10.1975, stanujočo Markovec 40, Stari trg pri Ložu – kot predsednico**
2. **Zlatko Turšič, roj. 24.3.1981, stanujočo Lož, Pod zidom 22, Stari trg pri Ložu – kot namestnico predsednice**
3. **Marijo Forjanič, roj. 8.9.1969, stanujočo Lož, Smelijevo naselje 35, Stari trg pri Ložu – kot člana**
4. **Iztoka Mihelčiča, roj. 5.3.1977, stanujočega Cesta Notranjskega odreda 43, Stari trg pri Ložu – kot člana**
5. **Ivanko Mihelčič, roj. 26.12.1952, stanujočo Dane 23, Stari trg pri Ložu – kot člana**
6. **Mirana Brusa, roj. 7.8.1962, stanujočega Vrhnika 49, Stari trg pri Ložu – kot namestnika**
7. **Jasno Vero Lekan, roj. 3.4.1947, stanujočo Cesta Notranjskega odreda 17, Stari trg pri Ložu – kot namestnika**
8. **Darjo Prosenc, roj. 8.1.1960, stanujočo Iga vas 31a, Stari trg pri Ložu – kot namestnika**

Za 13, proti 0 - sprejet

**K 12. točki:**

**Pobude in vprašanja**

Stanislav Pavlič je opomnil na predlog, ki ga je dal na eni od preteklih sej in sicer, da se na Ogradah pregledajo hidranti in da se vgradijo nadzemni hidranti vsaj tam, kjer jih lahko zapluži zimska služba. Hidrant, ki je najbolj kritičen, je še vedno podzemni, zato prosi, da se tam še pred zimo uredi nadzemni hidrant.

Predstavil je še pobudo starotržanov glede urejenosti Starega trga, saj pozimi ni očiščen sneg, sedaj pa okrog ležijo smeti, pločniki so ozeleneli. Meni, da bi delavci zaposleni na javnih delih lahko skrbeli za urejenost kraja ali pa naj za to poskrbi izvajalec obvezne gospodarske javne službe. Meni, da k neurejenosti kraja najbrž pripomorejo tuji delavci ali pa gre za malomarnost vzdrževalca - Komunale.

Župan se je strinjal s trditvijo, da k onesnaženosti kraja pripomore tuja delovna sila, kar povedo tudi delavci zaposleni na javnih delih. Pove, da se bo predlog za postavitev hidranta posredoval Komunali. Glede parkirišča pred trgovino KGZ pove, da je v privatni lasti in se bo opozorilo lastnika na problem.

Vesna Palčič je povedala, da je na pretekli seji predlagala, da se od mosta v Markovcu proti Vrhniki zmanjša hitrost vozil ali s prestavitvijo table za Markovec pred most ali pa s tablo za omejitev hitrosti. Zanima jo, ali je občina kaj ukrenila.

Župan je odgovoril, da je to državna cesta; v križišču so narejene talne označbe, signalizacija še ni postavljena, je pa naročena.

Slavica Čuk je menila, da si občani zaslužijo izčrpno informacijo o problematiki z vodo - o zdravstveni ustreznosti vode in o vzrokih, zakaj je do onesnaženja prišlo. Pove, da so občani nanjo naslovili mnenja in pripombe - komunala ne bi smela obračunati stroška vode za obdobje nepitne vode; v nekaterih občinah so v podobnem primeru ljudem razdeljevali vodo v plastenkah. Občani še vedno nimajo jasnega odgovora, kaj je trenutno z vodo, zato bi lahko pripravili kontaktno oddajo, na kateri bi sodelovale vse odgovorne osebe (občina, zdravstvo, komunala, ipd.), kjer bi se občanom neposredno odgovarjalo na njihova vprašanja.

Župan je odgovori, da ima poročila o analizah vode upravljavec, saj IVZ redno kontrolira celoten vodovodni sistem. Od junija je vodovodni sistem neoporečen, do preklica obvestila o prekuhavanju vode pa ne bo prišlo , dokler ga ne izda Inšpektorat za varovanje zdravja, ki je ukrep tudi predpisal. Z vodooskrbo so bila motena vsa naselja občasno, določena področja pa so imela večje težave, npr. Podcerkev, Ograde. S Komunalo se bo še uskladilo, katerim gospodinjstvom se bo znižalo ceno oskrbe z vodo.

Seja se je zaključila ob 19.20.

Pripravila: Župan

Andreja Porok Janez Komidar